Civil Structure Πιστοπ. ενεργ. απόδοσης
Εκδίδεται πιστοποιητικό ενεργειακής απόδοσης (ΠΕΑ).
Από 10-1-2011 είναι υποχρεωτική η έκδοση πιστοποιητικού ενεργειακής απόδοσης για αγοροπωλησίες ακινήτων (κατοικίες, διαμερίσματα, εξοχικές κατοικίες, επαγγελματικοί χώροι) άνω των 50 τ.μ. Από Ιανουάριο 2012 είναι υποχρεωτική και για μισθώσεις ακινήτων. Η έκδοση ΠΕΑ είναι υποχρεωτική για νεόδμητα και υφιστάμενα ακίνητα. Εξαιρούνται κτίρια με χρήσεις βιομηχανίας, βιοτεχνίας, εργαστηρίου, αποθήκης, στάθμευσης αυτοκινήτων και πρατήρια υγρών καυσίμων.
Τα ακίνητα με βάση τα πιστοποιητικά θα κατατάσσονται σε βαθμίδες ενεργειακής απόδοσης (Α+,Α,Β+,Β,Γ,Δ,Ε,Ζ,Η), και θα προτείνεται η υλοποίηση εργασιών για τη μείωση της κατανάλωσής τους (π.χ. αντικατάσταση κουφωμάτων, εξωτερική θερμομόνωση, αντικατάσταση καυστήρα), χωρίς να είναι υποχρεωτική η υλοποίηση τους. Οι παραπάνω εργασίες μπορούν να επιδοτηθούν από το πρόγραμμα "ΕΞΟΙΚΟΝΟΜΗΣΗ ΚΑΤ΄ΟΙΚΟΝ". Στα νεόδμητα κτίρια η επιθεώρηση αποσκοπεί στον έλεγχο της εφαρμογής της ενεργειακής μελέτης κατά ΚΕνΑΚ, όπου όταν δεν πληρούνται οι προδιαγραφές της μελέτης, θα πρέπει να εκτελούνται πρόσθετες εργασίες με σκοπό την επίτευξη των προδιαγραφών της μελέτης.
Το κόστος της ενεργειακής επιθεώρησης και έκδοσης ΠΕΑ είναι:
α) Κτίρια ή τμήματα κτιρίων - Χρήση Κατοικίας
Επιθεώρηση στο σύνολο του κτιρίου (πολυκατοικία)
1,00 €/m2 (ελάχιστη αμοιβή 200,00 €)
Επιθεώρηση σε τμήματα κτιρίου (διαμέρισμα)
2,00 €/m2 (ελάχιστη αμοιβή 150,00 €)
Επιθεώρηση σε μονοκατοικία
1,50 €/m2 (ελάχιστη αμοιβή 200,00 €)
β) Κτίρια ή τμήματα κτιρίων - Χρήση εκτός Κατοικίας
χώρος έως 1.000m2
2,50 €/m2 (ελάχιστη αμοιβή 300,00 €)
χώρος μεγαλύτερος από 1.000m2
για τα πρώτα 1000,00 m2 => 2,50 €/m2
για τα υπόλοιπα m2 => 1,50 €/m2
Στις παραπάνω τιμές δεν περιλαμβάνεται ο Φ.Π.Α. 23%.
Επίσης δεν περιλαμβάνεται τυχόν πρόσθετη δαπάνη που θα απαιτηθεί για σύνταξη σχεδίου, σε περίπτωση που δεν υπάρχουν τα πρωτότυπα της πολεοδομίας, ή άλλες δαπάνες που τυχόν προκύψουν από την ελλιπή προσκόμιση απαραίτητων δικαιολογητικών από τον ιδιοκτήτη του ακινήτου.
Απαιτούμενα δικαιολογητικά για την έκδοση Πιστοποιητικού Ενεργειακής Απόδοσης:
(*) Τίτλος ιδιοκτησίας
(*) Δήλωση Ιδιοκτησίας Εθνικού Κτηματολογίου
(*) Οικοδομική άδεια
(*) Αρχιτεκτονικά σχέδια (κάτοψη)
Τιμολόγια ενεργειακών καταναλώσεων της ιδιοκτησίας της τελευταίας τριετίας (ΔΕΗ, φυσικό αέριο, πετρέλαιο)
Φύλλο συντήρησης και ρύθμισης της κεντρικής θέρμανσης και άλλων μηχανολογικών εγκαταστάσεων της τελευταίας τριετίας
[(*) Απαραίτητα δικαιολογητικά]
Κατά την επιθεώρηση ο ενεργειακός επιθεωρητής θα πρέπει να έχει πρόσβαση σε όλους τους εσωτερικούς χώρους του κτιρίου (κύριους, βοηθητικούς, αποθήκες κλπ) καθώς και στον περιβάλλοντα ή κοινόχρηστο χώρο του κτιρίου.